Sseɛdi, akken d imi iruḥ baba-s, yeqqim d yiman-is, ikcem-it uɣbel n uxxam, n ssuq, n tteḍbir. Lḥaṣun yuɣal d lɛaqel akken yelzem : leɛtab ara yefk i yifassen-is ur t-yesɛi, ama d aɣellet n tferkiwin, ama d ccɣel niḍen yakk, yettɛassa-asen i ifellaḥen acḥal ! Netta d acu kan ? yessefqad ɣer wayla-s, yettaded i yifellaḥen d yimestujar-is, neɣ mi ara d-yeḥḍer unejmuɛ imeqranen ɣef kra neɣ kra yettaṭaf amkan am baba-s.